साझा उद्देश्यों के बिंदु को विस्तार से नहीं बताया गया, लेकिन समझा जाता है कि दोनों पक्षों ने पाकिस्तान से पैदा होने वाली आतंकवाद की चुनौतियों, द्विपक्षीय रक्षा एवं सुरक्षा संबंधों को मजबूत करने और युद्ध प्रभावित देश में नाजुक मेल-मिलाप प्रक्रिया के तौर-तरीकों पर मंथन किया। अफगानिस्तान के दौरे पर गए डोभाल ने अपने समकक्ष हनीफ अतमर से व्यापक वार्ता की और इस दौरान दोनों पक्षों ने द्विपक्षीय रणनीतिक साझेदारी और आपसी हित के क्षेत्रीय एवं वैश्विक मुद्दों के विभिन्न पहलुओं पर अपनी-अपनी राय रखी।